CELEX: 62017CN0370
Language: da
Date: 2017-06-19 00:00:00
Title: Sag C-370/17: Anmodning om præjudiciel afgørelse indgivet af Tribunal de grande instance de Bobigny (Frankrig) den 19. juni 2017 — Caisse de retraite du personnel navigant professionnel de l’aéronautique civile (CRPNPAC) mod Vueling Airlines S.A.

28.8.2017   
            
            
               DA
            
            
               Den Europæiske Unions Tidende
            
            
               C 283/25
            
         Anmodning om præjudiciel afgørelse indgivet af Tribunal de grande instance de Bobigny (Frankrig) den 19. juni 2017 — Caisse de retraite du personnel navigant professionnel de l’aéronautique civile (CRPNPAC) mod Vueling Airlines S.A.
   (Sag C-370/17)
   (2017/C 283/34)
   Processprog: fransk
   
      Den forelæggende ret
   
   Tribunal de grande instance de Bobigny
   
      Parter i hovedsagen
   
   
      Sagsøger: Caisse de retraite du personnel navigant professionnel de l’aéronautique civile (CRPNPAC)
   
      Sagsøgt: Vueling Airlines S.A.
   
      Præjudicielle spørgsmål
   
   
               1)
            
            
               Er den virkning, som er knyttet til den E 101-attest, der i henhold til artikel 11, stk. 1, og artikel 12a, stk. l, litra a), i Rådets forordning (EØF) nr. 574/72 af 21. marts 1972 om regler til gennemførelse af forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (1), der er udstedt af den institution, der er udpeget af den medlemsstat, hvis social sikringslovgivning gælder for arbejdstageren, fortsat bindende, selv om E 101-attesten er opnået ved påvist svig, som er endeligt fastlagt af en myndighed eller ret i den medlemsstat, hvor arbejdstageren udøver eller skal udøve sin virksomhed?
            
         
               2)
            
            
               Såfremt dette spørgsmål besvare bekræftende, er udstedelsen af en E 101-attest da til hinder for, at personer, som har lidt skade som følge af den adfærd, som arbejdsgiveren, der har begået svig, er skyld i, opnår erstatning herfor, uden at arbejdstagernes tilknytning til den sociale sikringsordning, som er udpeget i E 101-attesten, anfægtes ved det erstatningssøgsmål, der er anlagt mod arbejdsgiveren?
            
         
      (1)  EFT L 74, s. 1